GCAP เล็งทบทวนเป้าสินเชื่อจากคาดโต 15% ปรับแผนกระจายพอร์ตลดความเสี่ยง
GCAP เล็งทบทวนเป้าสินเชื่อจากคาดโต 15% โดยจะรักษายอดสินเชื่อให้ใกล้เคียงปี 57 เผยปรับแผนกระจายพอร์ตลดความเสี่ยง
18 ส.ค. 2558

นายสันติ หอกิตติกุล กรรมการผู้จัดการ บริษัท จีแคปปิตอล จำกัด (มหาชน) หรือ GCAP เปิดเผยว่า บริษัทเตรียมทบทวนปรับลดเป้าสินเชื่อจากเดิมที่คาดว่าจะเติบโต 15% โดยพยายามจะรักษายอดสินเชื่อรวมให้ใกล้เคียงกับปี 57 ทั้งนี้ขึ้นอยู่กับการปล่อยสินเชื่อสำหรับผลิตภัทณ์ใหม่ซึ่งอยู่ระหว่างการเจรจากับพันธมิตรใหม่
อย่างไรก็ตาม บริษัทมีแผนงานที่จะกระจายความเสี่ยงของการให้สินเชื่อให้มีความสมดุลย์ โดยตั้งเป้ากระจายสินเชื่อเป็น  3 กลุ่มหลักๆ ในสัดส่วนที่ใกล้เคียงกัน คือ รถเกี่ยวนวดข้าว สินเชื่อเครื่องจักรกลเกษตรพืชไร่ และสินเชื่อบริการทางการเงิน และในปีนี้ได้เริ่มปล่อยสินเชื่อแบบมีหลักทรัพย์ค้ำประกัน และอยู่ระหว่างขอใบอนุญาตการประกอบธุรกิจนาโนไฟแนนซ์จากธนาคารแห่งประเทศไทย (ธปท.) 